| ArácnidosRango fósil: silúrico - actualidade |
| --- |
| *Scorpio maurus*, un escorpión típico |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Subfilo: | Chelicerata |
| Clase: | **Arachnida**Cuvier, 1812 |

 |
| Ordes |
| * Acari
* Amblypygi
* Araneae
* Haptopoda †
* Opiliones
* Palpigradi
* Phalangiotarbida †
* Pseudoscorpionida
* Ricinulei
* Schizomida
* Scorpiones
* Solifugae
* Trigonotarbida †
* Uropygi
 |

Unha araña típica.
*Ixodes hexagonus*, un ácaro.
A dos **arácnidos** (*Arachnida*), do grego αράχνη *aráchne*, "araña" e -ιδες *-ides* (neutro latino plural *-ida*, "pertencente a un grupo") é unha clase de artrópodos quelicerados da que se describiron máis de 102 000 especies. Inclúe formas tan coñecidas como as arañas, os escorpións e os ácaros.

Anatomía
--------

Caracterízanse por teren o corpo dividido en dúas rexións ou tagmas máis ou menos diferenciadas, o prosoma (ou cefalotórax) e o opistosoma (ou abdome).

Os apéndices insírense no soma e son un par de quelíceros, xunto á boca, un par de pedipalpos, á veces moi desenvolvidos, e catro pares de patas locomotoras.

Carecen de antenas, e adoitan teren un o máis pares de ollos simples, en lugar de grandes ollos compostos como os insectos. Nalgúns casos estes ollos son moi eficaces para o seu tamaño.

Bioloxía
--------

### Alimentación

O seu aparello dixestivo consta de tres partes, estomodeo, mesodeo e proctodeo, das que a primeira e a última son de orixe ectodérmica.

Aliméntanse succionando líquidos máis que tragando porcións sólidas, para o cal a miúdo realizan unha predixestión externa segregando ou inxectando enzimas dixestivas sobre o alimento.

En moitos casos son depredadores, e varios grupos inxectan veleno cos quelíceros ou o telson (último segmento do corpo).

### Circulación do sangue e respiración

A circulación é aberta, como en todos os artrópodos. A respiración efectúase a través de vías e cavidades internas que se abren ao exterior por espiráculos; nuns casos é un sistema traqueal, noutros baséase en órganos chamados pulmóns en libro, pola forma en que se pregan as súas paredes.

### Excreción

A excreción, como é típico en animais que normalmente non beben e ás veces crecen en ambientes áridos, produce unha urina moi concentrada ou seca, rica en guanina e ácido úrico. Os órganos da excreción son tubos de Malpighi, que desembocan no intestino, ou glándulas coxais, que o fan na base das patas.

### Reprodución

Os arácnidos son ovíparos, pero nalgunhas especies nacen directamente da nai (ovovivíparos). O comportamento de cortexo é moitas veces moi elaborado, e en moitos casos obsérvanse coidados parentais, un trazo raro fóra dos vertebrados.

Distribución
------------

Aínda que son máis abundantes e variados en climas cálidos, están presentes en todos os climas non polares, e entre as arañas e os pseudoescorpións encóntranse algúns dos poucos animais capaces de vivir nos cumios máis altos da Terra.

Notas
-----

1. ↑  J. A. Dunlop (1996): "A trigonotarbid arachnid from the Upper Silurian of Shropshire" *Palaeontology* **39** (3): 605–614 PDF
2. ↑  Chapman, A. D. (2009) *Numbers of Living Species in Australia and the World*, 2nd edition. Australian Biodiversity Information Services ISBN (online) 9780642568618
3. ↑  Cracraft, Joel & Michael Donoghue, eds. (2004): *Assembling the Tree of Life*. Oxford University Press.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Arácnidos Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Arácnidos*** |

### Bibliografía

* Frings, H. e Frings, M. (1975): Conceptos de Zoología. Madrid: Editorial Alhambra. ISBN 84-205-0505-6.
* Grassé, P.-P. E. A. Poisson e O. Tuzet (1976): *Invertebrados*. (En Grassé, P.-P. *Zoología*, vol. 1) Barcelona: Toray-Masson. ISBN 84-311-0200-4.
* Hickman, C. P. W. C. Ober e C. W. Garrison (2006): Principios integrales de zoología, 13ª ed. Madrid: McGraw-Hill Interamericana. ISBN 84-481-4528-3.
* Remane, A. Storch, V. e Welsch (1980): Zoología sistemática. Clasificación del reino animal.. Barcelona: Ediciones Omega. ISBN 84-282-0608-2.

### Outros artigos

* Artrópodos

### Ligazóns externas

* *Arachnida* en Tree or Life. *(en inglés)* Consultada o 1/01/2013.

|  |  |
| --- | --- |
| Control de autoridades | 
* Wd: Q1358
* AAT: 300249714
* BNCF: 2832
* BNCHL: 000000043
* BNE: XX527612
* BNF: 11976790g
* BRE: 2324541
* EBID: ID
* GEC: 0080092
* GND: 4056277-3
* LCCN: sh85006366
* MAG: 2781044437
* NKC: ph115698
* PSH: 907

 |

|  |  |
| --- | --- |
| Identificadores taxonómicos | 
* BugGuide: 4
* Dyntaxa: 4000084
* EOL: 165
* EPPO: 1ARACC
* FE: 10615
* FE-New: ID
* Fossiilid: 336
* Fossilworks: 19008
* GBIF: 367
* iNaturalist: 47119
* IRMNG: 1136
* ITIS: 82708
* NCBI: 6854
* Plazi: ID
* Soortenregister: 140825
* WoRMS: 1300

 |

|  |  |
| --- | --- |
| Identificadores | 
* MeSH: D001097
* MeSH: B01.050.500.131.166

 |

---

|  |  |
| --- | --- |
| Este artigo tan só é un bosquexo |  *Este artigo sobre zooloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---